recursal/SuperWikiNEXT-32B huggingface dataset:
**AGP** (Accelerated Graphics Port) นั้นคือพอร์ต หรือ สล๊อต ("สล๊อต" คือส่วนที่อนุญาตให้ผู้ใช้เพิ่มการ์ดขยายให้กับคอมพิวเตอร์) ที่ถูกพัฒนาขึ้นมาเพื่อตอบสนองความต้องการทางด้าน Graphics ใช้งานร่วมกับกราฟิกการ์ด เพื่อที่จะให้เพิ่มอัตรา และความเร็วในการรับ/ส่งข้อมูลให้เพิ่มมากขึ้นจากเดิมที่ใช้งานร่วมกับสล็อตแบบ PCI โดย AGP แยกการวิเคราะห์เป็น 2 ส่วนคือ **AGP Slot** (ส่วนที่เป็นสล๊อตที่ติดตั้งอยุ่บนเมนบอร์ด) และ **AGP Card**

การพัฒนานี้ได้เริ่มมาจาก AGP 1.0 หรือ AGP1X/2X เป็นต้นมาซึ่งจะสามารถที่จะทำงานได้เท่ากับความเร็วของอัตราบัสบนระบบกล่าวคือ ถ้าใช้งานที่ระบบบัส 100MHz AGP 1X ก็จะมีความเร็วในการรับ/ส่งข้อมูลที่ 100MHz เช่นกัน และยังมี AGP อีกหนึ่งประเภทซึ่งตอนนี้นั้นยังมีใช้งานอยู่ในเมนบอร์ดบางรุ่นเท่านั้น คือ **AGP Pro** สล็อตแบบนี้จะเพิ่มส่วนที่จะให้แรงดันไฟฟ้าเพิ่มขึ้นมาเพื่อที่จะรองรับการทำงานของกราฟิกการ์ดที่ใช้ระบบระบายความร้อนขนาดใหญ่ ซึ่งในตอนนี้นั้น กราฟิกการ์ดส่วนใหญ่จะแก้ปัญหาเหล่านี้โดยการอาศัยกระแสไฟฟ้าจาก Power Supply โดยตรง ซึ่งทำให้การใช้งานสล็อดแบบ AGP Pro ไม่มีความจำเป็น

AGP (Accelerated Graphics Port) คือ มาตรฐานของพอร์ตการเชื่อมต่อบนเมนบอร์ดคอมพิวเตอร์ที่ถูกออกแบบมาเพื่อให้การสื่อสารระหว่างการ์ดกราฟิก (Graphics Card) และหน่วยประมวลผล (CPU) และหน่วยความจำ (Memory) เป็นไปอย่างมีประสิทธิภาพ เพื่อทำให้การประมวลผลกราฟิกเร็วขึ้นและมีประสิทธิภาพมากขึ้น

คุณลักษณะสำคัญของ AGP ประกอบด้วย:

1. ช่องสื่อสารกราฟิกที่จัดสรรมี Dedicated: AGP มีช่องทางที่มีประสิทธิภาพสำหรับการ์ดกราฟิกเพื่อสื่อสารกับ CPU และหน่วยความจำของระบบโดยตรง นี้ช่วยลดความจำเป็นในการส่งข้อมูลผ่าน PCI (Peripheral Component Interconnect) ที่มีความเร็วช้ากว่า
2. อัตราการถ่ายโอนข้อมูลที่เร็วขึ้น: AGP สามารถรองรับการถ่ายโอนข้อมูลที่เร็วกว่า PCI โดยทั่วไป นั่นทำให้การกระทำกราฟิกสามารถทำงานได้เร็วขึ้น
3. สามารถรองรับการ์ดกราฟิกที่มีหน่วยประมวลผลภายใน: AGP ออกแบบมาให้รองรับการ์ดกราฟิกที่มีหน่วยประมวลผล (GPU) ที่มีความสามารถในการประมวลผลกราฟิกโดยตรง

AGP ถูกใช้กันอย่างแพร่หลายในปี ค.ศ. 1990s และต้น ค.ศ. 2000s แต่หลังจากนั้นถูกแทนที่ด้วยส่วนใหญ่ด้วยนอนินทรีย์พอร์ต PCIe (Peripheral Component Interconnect Express) ที่มีประสิทธิภาพมากขึ้น ทำให้ AGP กลายเป็นเทคโนโลยีที่ล้าสมัยไปแล้วในปัจจุบัน
**คอร์เทกซ์นอกคอร์เทกซ์ลาย** หรือ **คอร์เทกซ์สายตานอกคอร์เทกซ์ลาย** (อังกฤษ: extrastriate cortex, area extrastriata) เป็นคอร์เทกซ์ในสมองกลีบท้ายทอยของสัตว์เลี้ยงลูกด้วยนม ซึ่งหลักๆ ทำงาน "ต่อจาก" คอร์เทกซ์สายตาขั้นปฐม โดยคอร์เทกซ์สายตาขั้นปฐมมีชื่อเรียกอีกอย่างหนึ่งว่า คอร์เทกซ์ลาย เพราะปรากฏเป็นลายริ้วเมื่อมองด้วยกล้องจุลทรรศน์ คอร์เทกซ์นอกคอร์เทกซ์ลายประกอบด้วยเขตต่างๆ หลายเขตรวมทั้งเขตสายตา V3, เขตสายตา V4, เขตสายตา V5 ซึ่งทำงานตอบสนองต่อการเคลื่อนไหว, และ extrastriate body area (EBA) ใช้ในการรับรู้ร่างกายของมนุษย์

กายวิภาค
--------

โดยการแบ่งเป็นเขตบร็อดแมนน์ คอร์เทกซ์นอกคอร์เทกซ์ลายประกอบด้วยเขตบร็อดแมนน์ 18 และ เขตบร็อดแมนน์ 19 ในขณะที่คอร์เทกซ์ลายประกอบด้วยเขตบร็อดแมนน์ 17

ในไพรเมต คอร์เทกซ์นอกคอร์เทกซ์ลายรวมเขตสายตา V3 เขตสายตา V4 และ เขตสายตา V5 เข้าด้วย ในขณะที่เขตสายตา V1 ก็คือคอร์เทกซ์ลาย และเขตสายตา V2 ก็คือคอร์เทกซ์หน้าคอร์เทกซ์ลาย (prestriate cortex)

ดูเพิ่ม
-------

* คอร์เทกซ์สายตา

หมายเหตุและอ้างอิง
------------------

1. ↑  Orban, Guy A. (2008). "Higher Order Visual Processing in Macaque Extrastriate Cortex". *Physiological Reviews*. American Physiological Society. **88** (1): 59–89. doi:10.1152/physrev.00008.2007. ISSN 0031-9333.
2. ↑  "Extrastriate body area in human occipital cortex responds to the performance of motor actions"
3. 1 2  Schmidt, Robert F.; Thews, Gerhard (1983). *Human Physiology*. Berlin Heidelberg New York: Springer. ISBN 0-387-11669-9.
**การจัดมาตรฐาน** หรือ **การกำหนดมาตรฐาน** (อังกฤษ: standardization หรือ standardisation) เป็นกระบวนการนำและพัฒนา มาตรฐานทางเทคนิค โดยอาศัยความเห็นพ้องต้องกันของฝ่ายต่าง ๆ ซึ่งรวมถึงบริษัท ผู้ใช้ กลุ่มผลประโยชน์ องค์กรมาตรฐาน และรัฐบาล การจัดมาตรฐานสามารถช่วยเพิ่มความเข้ากันได้ ความสามารถ การทำงานร่วมกัน ความปลอดภัย การทำซ้ำกัน หรือ คุณภาพได้อย่างสูงสุด นอกจากนี้ยังทำให้กระบวนการตามใบสั่งในอดีตให้เป็นมาตรฐานได้ ในสาขาสังคมศาสตร์รวมถึงเศรษฐศาสตร์ แนวคิดเรื่อง *การจัดมาตรฐาน* มีความใกล้เคียงกับวิธีแก้ปัญหาการประสานงานซึ่งเป็นสถานการณ์ที่ทุกฝ่ายสามารถตระหนักถึงผลประโยชน์ร่วมกัน แต่ได้แค่ตัดสินใจที่สอดคล้องกันร่วมกันเท่านั้น

อ้างอิง
-------

1. ↑  Xie, Zongjie; Hall, Jeremy; McCarthy, Ian P.; Skitmore, Martin; Shen, Liyin (2016-02-01). "Standardization efforts: The relationship between knowledge dimensions, search processes and innovation outcomes". *Technovation*. Innovation and Standardization. 48–49: 69–78. doi:10.1016/j.technovation.2015.12.002.
2. ↑  Blind, K. (2004). *The economics of standards*. Cheltenham: Edward Elgar. ISBN 978-1-84376-793-0. เก็บจากแหล่งเดิมเมื่อ 2016-09-27. สืบค้นเมื่อ 2016-06-16.
**ซอนเน่ ชวูเลร่า** หรือชื่อจริง **อมราภรณ์ ชวูเลร่า** เป็นศิลปินหญิงลูกครึ่งไทย-เยอรมัน มีผลงานเพลงภายใต้สังกัด X-treme ในเครือมีเดียส์ มิวสิค กรุ๊ป จำกัด ในปีพ.ศ. 2541 มีผลงานเพลงที่เป็นที่รู้จัก ได้แก่เพลง แกล้ง และเพลง รักเธอหรือเปล่า

ประวัติ
-------

**อมราภรณ์ ชวูเลร่า** หรือ ซอนเน่ เกิดเมื่อวันที่ 31 มีนาคม พ.ศ. 2528 เป็นนักร้องชาวไทย เธอมีเชื้อสายบาวาเรี่ยน (เยอรมัน) ซอนเน่อดีตนักร้องสังกัด X-treme (Media Music Group) ซึ่งอยู่ในเครือมีเดีย ออฟ มีเดียส์​ จำกัด (มหาชน) โดยในค่ายมีศิลปินที่เป็นที่รู้จักในช่วงนั้น เช่น ไวตามิล เอ, พอง พอง เป็นต้น

ซอนเน่ออกอัลบั้มเดี่ยวชุดแรก และชุดเดียวในปีพ.ศ. 2541 ในขณะนั้นเธอมีอายุเพียง 13 ปี เปิดตัวกับอัลบั้มที่ใช้ชื่อเดียวกับตัวเธอเอง  **Sonne'**  เป็นอัลบั้มที่บรรจุเพลง Pop วาไรตี้ สดใส สนุกสนาน เปิดตัวเพลงเร็ว "ถ้าหากว่าฉันรักเธอ" ก่อนที่จะมาขึ้นแท่นศิลปินหน้าใหม่ และเป็นที่รู้จักมากขึ้นจากเพลง "แกล้ง" ซึ่งเป็นเพลงที่สร้างชื่อเสียงให้กับเธอในช่วงเวลานั้น แม้ในปัจจุบันก็ยังได้ยินเพลงของเธออยู่บ่อยครั้ง นอกจากนี้ยังมีเพลงแนะนำอีกหลายๆเพลง ได้แก่เพลง "อย่ามาอีกเลย" , "รักเธอหรือเปล่า" , "เธอมีคนนั้น" และเพลง "วันของเรา" เป็นต้น

ด้านการศึกษา จบการศึกษาระดับปริญญาตรีที่มหาวิทยาลัยรังสิต ปัจจุบันสำเร็จการศึกษาระดับปริญญาโทคณะบริหารธุรกิจ มหาวิทยาลัยบูรพา เมื่อปีพ.ศ. 2559

ปัจจุบันซอนเน่ แต่งงานกับครอบครัวกับหนุ่มนอกวงการแล้ว

ผลงาน
-----

### สตูลดิโออัลบั้ม

#### อัลบั้ม Sonne' (พ.ศ. 2541)

| ข้อมูล | ชื่อเพลง |
| --- | --- |
| **ซอนเน่'** (Sonne')
* **Format:** ซีดี, เทปคลาสเซ็ท
* **Released:** พ.ศ. 2541
* **Label:** Media Music Group
 | 1. ถ้าหากว่าฉันรักเธอ
2. แกล้ง
3. เธอมีคนนั้น
4. ไม่ยอมเธอหรอก
5. รัก
6. ไม่แปลว่าไม่
7. รักเธอหรือเปล่า
8. วันของเรา
9. รักซะจุกเลย
10. อย่ามาอีกเลย
 |
|

### มิวสิควิดีโอ

* เพลง "มีหัวใจ (แต่ไร้ความรู้สึก)" ของ จอนนี่ อันวา

อ้างอิง
-------

* ยังจำกันได้ไหม "ซอนเน่ อมราภรณ์ ชวูเลร่า" อดีตนักร้องเจ้าของเพลงฮิต "แกล้ง"
**พระศรีรังคนาถ**, **พระรังคนาถ** หรือ ชาวไทยรู้จักในนาม **พระนารายณ์บรรทมสินธุ์** ทรงเป็นเทพฮินดู ที่เป็นที่นับถือในอินเดียใต้ และทรงเป็นองค์ประธานของศรีรังคนาถสวามีมนเทียร พระองค์ทรงเป็นปางบรรทม (หลับ) ของพระวิษณุ (บ้างเชื่อว่าเป็นปางประทับนอนสมาธิ) ประทับบนพญานาคพระนามว่า เศษะ หรือชาวไทยรู้จักกันในนาม อนันตนาคราช พระนามนี้ในภาษาทมิฬแปลว่า "ผู้นำของสถานที่รวมตัว" (leader of the place of assembly) มาจากคำว่า "อรังคะ" และ "นาถะ" ถึงแม้พระศรีรังคนาถจะเป็นปางหนึ่งของพระวิษณุที่เป็นที่นับถืออย่างแพร่หลาย แต่พระองค์ไม่ใช่หนึ่งในอวาตารของทศาวตารทั้ง 10 ของพระวิษณุ

ลักษณะเชิงสัญลักษณ์ของพระศรีรังคนาถ และนาฏราชานั้นเปรียบเทียบกันว่ามีนัยเหมือนกัน โดยเฉพาะในการตีความในทั้งสองพระนามตามภาษาสันสกฤตแปลว่า "จ้าวแห่งเวที" (Lord of the stage) แต่พระนาฏราชามักตีความในความหมายของการร่ายรำมากกว่า

อ้างอิง
-------

1. ↑  James G. Lochtefeld (2002). *The Illustrated Encyclopedia of Hinduism: Volume Two*. The Rosen Publishing Group. pp. 643–. ISBN 978-0-8239-3180-4. สืบค้นเมื่อ 12 December 2012.
2. ↑  Srinivasan (15 June 2011). *Hinduism For Dummies*. John Wiley & Sons. pp. 57–. ISBN 978-1-118-11077-5. สืบค้นเมื่อ 12 December 2012.
3. ↑  Deshpande 2005, pp. 263–64. sfn error: no target: CITEREFDeshpande2005 (help)
4. ↑  *Symbolism in Hinduism*. Chinmaya Mission. 1983. pp. 102–103. ISBN 978-81-7597-149-3. คลังข้อมูลเก่าเก็บจากแหล่งเดิมเมื่อ 2013-06-09. สืบค้นเมื่อ 13 December 2012.

วิกิมีเดียคอมมอนส์มีสื่อที่เกี่ยวข้องกับ **พระศรีรังคนาถ**
**วัดดอนกลาง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระแก้ว อำเภอภาชี จังหวัดพระนครศรีอยุธยา ตั้งอยู่บนเนื้อที่ 24 ไร่ 26 ตารางวา เป็นพื้นที่สี่เหลี่ยม ติดคลองชลประทานสุดเขตอำเภอภาชี ปัจจุบันมีพระครูสิริพิพัฒนาภรณ์ เป็นเจ้าอาวาส

วัดดอนกลางตั้งวัดเมื่อ พ.ศ. 2446 ได้รับพระราชทานวิสุงคามสีมาเมื่อวันที่ 22 ตุลาคม พ.ศ. 2513 วัดดอนกลางมีเจ้าอาวาสมาแล้ว 6 รูป รูปที่สำคัญในอดีตคือ รูปที่ 6 ท่านพระครูสังฆโกวิท อดีตเจ้าคณะตำบลพระแก้ว เป็นเจ้าอาวาสนานถึง 44 ปี 

วัดดอนกลางมีพระพุทธรูปองค์สำคัญ คือ พระประธานซึ่งเป็นหนึ่งในเก้าองค์ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระสุหร่ายที่กรุงเทพมหานคร จึงได้ย้ายพระพุทธรูปปูนปั้นที่อยู่ในอุโบสถมาไว้ที่หอสวดมนต์ ท่านพระครูสังฆโกวิท ได้ทำความสะอาดพระพุทธรูปองค์นี้ทุกวัน ปรากฏว่าปูนที่หุ้มหลุดออกเห็นเนื้อแท้อยู่ด้านใน จึงได้แกะออกดู กลายเป็นพระพุทธรูปองค์นี้เป็นเนื้อทองสัมฤทธิ์ทั้งองค์ หน้าตักกว้าง 2 ศอก สูง 3 ศอก ปางมารวิชัย เรียกว่า *หลวงพ่อทอง* ต่อมา พ.ศ. 2531 พระครูสังฆโกวิทมีความปรารถนาสร้างพระพุทธรูปจำลองของหลวงพ่อทององค์ใหญ่ มีการวางศิลาฤกษ์เพื่อสร้างพระใหญ่ เมื่อวันที่ 8 มีนาคม พ.ศ. 2530 แต่ไม่ทันสำเร็จ ท่านพระครูสังฆโกวิท ได้มรณภาพ เมื่อวันที่ 8 กรกฎาคม พ.ศ. 2533 ต่อมาชาวบ้านระดมงบประมาณ พระใหญ่สร้างเสร็จเมื่อ พ.ศ. 2537 องค์พระจึงแล้วเสร็จ

อ้างอิง
-------

1. ↑  "วัดดอนกลาง". พระสังฆาธิการ.
2. ↑  "วัดดอนกลาง". สำนักงานพระพุทธศาสนาแห่งชาติ.
3. ↑  "พระใหญ่ วัดดอนกลาง" (PDF).
สำหรับวัดสว่างอารมณ์แห่งอื่น ดูที่ วัดสว่างอารมณ์

**วัดสว่างอารมณ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดกับแม่น้ำท่าจีน ในตำบลพิหารแดง อำเภอเมืองสุพรรณบุรี จังหวัดสุพรรณบุรี ที่ดินตั้งวัดมีเนื้อที่ 13 ไร่ มีที่ธรณีสงฆ์ จำนวน 2 แปลง เนื้อที่ 26 ไร่

วัดสว่างอารมณ์ตั้งวัดเมื่อ พ.ศ. 2370 ได้รับพระราชทานวิสุงคามสีมาเมื่อ พ.ศ. 2479 วัดสว่างอารมณ์ได้รับการกล่าวถึงใน *นิราศสุพรรณ* ของสุนทรภู่ ความว่า

|  |  |  |
| --- | --- | --- |
| ยนย่านบ้านหนึ่งนั้น |  | แนะนาม |
| วัดสว่างอารมอาราม |  | รื่นไม้ |

|  |  |  |
| --- | --- | --- |
| สว่างแต่ที่พี่ยาม |  | มืดมิด จิตรเอย |
| ห่อนสว่างอย่างไว้ |  | ชื่ออ้างสว่างอารม ฯ |

ด้านการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2479

อาคารเสนาสนะที่สำคัญ ได้แก่ อุโบสถ กว้าง 26.54 เมตร ยาว 11.65 เมตร เป็นอาคารคอนกรีตเสริมเหล็ก ศาลาการเปรียญ กว้าง 18.80 เมตร ยาว 38.20 เมตร เป็นอาคารไม้ กุฏิสงฆ์ จำนวน 8 หลัง เป็นอาคารไม้ ศาลาบำเพ็ญกุศล จำนวน 1 หลัง มณฑป และวิหารจัตุรมุข ปูชนียวัตถุ มีพระประธานประจำอุโบสถ และรูปหล่ออดีตเจ้าอาวาส

รายนามเจ้าอาวาส
---------------

* พระครูฉันทวิริยคุณ
* พระอธิการทิม
* พระมานิต
* พระสมุห์บุญชอบ มนฺตชาโต

อ้างอิง
-------

1. ↑  "วัดสว่างอารมณ์". สำนักงานพระพุทธศาสนาแห่งชาติ.
2. ↑  "โคลงนิราศสุพรรณ". วัชรญาณ.
3. ↑  "วัดสว่างอารมณ์". ศูนย์ข้อมูลกลางทางวัฒนธรรม.
ท่าทางของมนุษย์ซึ่งร่างกายตั้งตรง
A standing Asian womanผู้หญิงกำลังยืน
**การยืน** เป็นท่าทางที่ร่างกายอยู่ในลักษณะ ***ตั้งตรง*** ("**orthostatic**") และมีเพียงเท้าที่ใช้รองรับร่างกาย แม้ว่าการยืนจะดูเหมือนอยู่นิ่ง แต่แท้จริงแล้วร่างกายจะแกว่งไปข้างหลังและไปข้างหน้าเล็กน้อยจากข้อเท้าในระนาบแบ่งซ้ายขวา (sagittal plane) ระนาบแบ่งซ้ายขวาแบ่งร่างกายเป็น 2 ด้านคือด้านซ้ายและด้านขวา การแกว่งระหว่างการยืนนิ่ง ๆ มักนำมาเปรียบกับการเคลื่อนไหวของเพนดูลัมผกผัน

การยืนตรง (standing at attention) เป็นท่ายืนแบบทหารเช่นเดียวกับการยืนตามระเบียบพัก (stand at ease) แต่คำเหล่านี้ก็มีการใช้ในบางองค์กรที่มีรูปแบบองค์กรแบบทหารและมีการใช้ในบางสาขาอาชีพซึ่งเกี่ยวข้องกับการยืน เช่น นักเดินแบบ *ตามระเบียบพัก* (at ease) เป็นคำที่หมายถึงท่าทางการยืนแบบทหารที่ยืนโดยแยกขาออกเล็กน้อย ไม่ใช่ท่ายืนที่เป็นทางการอย่างการยืนตรง

ดูเพิ่ม
-------

* การหมอบกราบ

อ้างอิง
-------

1. ↑  Gage WH, Winter DA, Frank JS, Adkin AL (April 2004). "Kinematic and kinetic validity of the inverted pendulum model in quiet standing". *Gait & Posture*. **19** (2): 124–32. doi:10.1016/S0966-6362(03)00037-7. PMID 15013500.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **การยืน**

* Dizziness-and-balance.com – Description
* apta.org – The Secret of Good Posture
**กูดมอร์นิงเวียดนาม** (อังกฤษ: Good Morning, Vietnam) เป็นภาพยนตร์อเมริกันในปี ค.ศ. 1987 กำกับโดย แบร์รี เลวินสัน และเขียนบทโดย มิทช์ มาร์คโอวิตซ์

โรบิน วิลเลียมส์ รับบทเป็น ดีเจที่ถูกส่งตัวมาเพื่อทำหน้าที่จัดรายการวิทยุที่ไซ่ง่อน เพื่อสร้างขวัญกำลังใจให้แก่ทหารในกองทัพสหรัฐอเมริกาที่ประจำการรบในสงครามเวียดนาม รูปแบบการจัดรายการได้รับความนิยมเป็นอย่างมาก แต่กลับไม่ถูกใจผู้บังคับบัญชาของเขา ภาพยนตร์สร้างจากเหตุการณ์จริงของนักวิทยุ เอเดรียน โครเนอร์

ภาพยนตร์เรื่องนี้ประสบความสำเร็จในเชิงพาณิชย์ สำหรับการแสดงในภาพยนตร์วิลเลียมส์ได้รับรางวัลลูกโลกทองคำ สาขานักแสดงนำชายยอดเยี่ยม ประเภทภาพยนตร์เพลงหรือตลก และได้รับการเสนอชื่อเข้าชิงรางวัลออสการ์ สาขานักแสดงนำชายยอดเยี่ยม ในปี ค.ศ. 2002 สถาบันภาพยนตร์อเมริกัน จัดอันดับให้ภาพยนตร์เรื่องนี้อยู่อันดับ 100 ของหนังตลกที่ยิ่งใหญ่ที่สุดตลอดกาลในประวัติศาสตร์วงการภาพยนตร์อเมริกัน

เนื้อเรื่อง
-----------

ในปี 1965 เอเดรียน โครเนอร์ (โรบิน วิลเลียมส์) ดีเจหนุ่มที่ถูกส่งตัวมาเพื่อทำหน้าที่จัดรายการวิทยุที่ไซ่ง่อน เพื่อสร้างขวัญกำลังใจให้แก่ทหารในกองทัพสหรัฐอเมริกาซึ่งรูปแบบการจัดรายการของเขาเป็นที่ถูกอกถูกใจบรรดาทหารทั้งหลายเป็นอย่างมาก แต่กลับไม่ถูกใจเจ้านาย จึงเกิดการทะเลาะกันบ่อยๆ ระหว่างที่เขาไม่ได้จัดรายการเอเดรียนจะไปพบปะกับชาวเวียดนามจนกระทั่งวันหนึ่งเขาได้ตกหลุมรักกับสาวชาวเวียดนามชื่อ ตรินห์ (จินตหรา สุขพัฒน์) แต่หลังจากเหตุระเบิดในบาร์แห่งหนึ่งในไซง่อนเกิดขึ้น ซึ่ง ตวน น้องของตรินห์มีส่วนเกี่ยวข้องด้วย ชีวิตของเอเดรียนก็ค่อย ๆ เปลี่ยนไป เขาเริ่มมองเห็นความเป็นจริงและความโหดร้ายของสงครามมากยิ่งขึ้น เมื่อเจ้านายทราบว่าตวนเป็นเพื่อนเขาทางเจ้านายจึงหาทางเอาผิดได้ และเอเดรียน ถูกสั่งย้ายไปประจำที่อื่น

อ้างอิง
-------

1. 1 2  IMDb: Box office and business for *Good Morning, Vietnam* Retrieved 2012-04-17
2. ↑  Good Morning, Vietnam at AllMovie  
Retrieved 14 January 2016
3. ↑  Urgent Communications, March 1, 2005: "The Real Life of Adrian Cronauer"Retrieved 2012-04-17 เก็บถาวร 2014-08-23 ที่ เวย์แบ็กแมชชีน

แหล่งข้อมูลอื่น
---------------

* *Good Morning, Vietnam* ที่อินเทอร์เน็ตมูวีเดตาเบส
* *Good Morning, Vietnam* ที่ออลมูวี
* *Good Morning, Vietnam* ที่รอตเทนโทเมโทส์
* *Good Morning, Vietnam* ที่บ็อกซ์ออฟฟิศโมโจ
**ประธานาธิบดีตลอดกาลของเกาหลีเหนือ** หรือชื่ออย่างเป็นทางการคือ **ประธานาธิบดีตลอดกาลของชูเชเกาหลี** เป็นตำแหน่งหลังมรณกรรมของผู้นำสูงสุดเกาหลีเหนือ ซึ่งกำหนดโดยรัฐธรรมนูญอันมีการแก้ไขเพิ่มเติมครั้งล่าสุดเมื่อวันที่ 30 มิถุนายน ค.ศ. 2016

ประวัติ
-------

### ประธานาธิบดีเกาหลีเหนือก่อน ค.ศ. 1994

รัฐธรรมนูญของเกาหลีเหนือกำหนดตำแหน่ง "ประธานาธิบดีแห่งสาธารณรัฐประชาธิปไตยประชาชนเกาหลี" ตั้งแต่ปี ค.ศ. 1972 ก่อนหน้านั้น คิม อิล-ซ็อง ดำรงตำแหน่งนายกรัฐมนตรี และเลขาธิการพรรคแรงงานแห่งเกาหลี ทั้งนี้ในปีดังกล่าว คิม อิล-ซ็อง ได้รับเลือกให้ดำรงตำแหน่งประธานาธิบดีโดย สมัชชาประชาชนสูงสุด อันเป็นสภานิติบัญญัติของเกาหลีเหนือ เมื่อวันที่ 28 ธันวาคม คิมดำรงตำแหน่งประธานาธิบดีจนถึงแก่อสัญกรรมในปี ค.ศ. 1994 และตำแหน่งก็ว่างลง ลูกชายและผู้สืบทอดตำแหน่ง คิม จ็อง-อิล ไม่ได้รับตำแหน่งนี้

### "ประธานาธิบดีตลอดกาล"

รัฐธรรมนูญฉบับแก้ไขในปี 1998 สี่ปีหลังการอสัญกรรมของคิม อิล-ซ็อง ได้ยกเลิกตำแหน่งประธานาธิบดีและประกาศให้เขาเป็น "ประธานาธิบดีตลอดกาล"

คำปรารภของรัฐธรรมนูญเกาหลีเหนือ ซึ่งแก้ไขเพิ่มเติมเมื่อวันที่ 5 กันยายน ค.ศ. 1998 มีใจความว่า "ภายใต้การนำประเทศของพรรคแรงงานเกาหลี สาธารณรัฐประชาธิปไตยประชาชนเกาหลีและชาวเกาหลีเหนือทั้งมวล จักยกย่องสหายผู้นำอันยิ่งใหญ่ คิม อิล-ซ็อง ด้วยเกียรติอันสูงสุด คือตำแหน่งประธานาธิบดีตลอดกาลแห่งสาธารณรัฐ ..."

ประธานาธิบดีเป็นประมุขแห่งรัฐ*โดยนิตินัย*ของเกาหลีเหนือ แต่อำนาจถูกใช้โดย "ผู้นำอันศักดิ์สิทธิ์" ของอุดมการณ์แห่งรัฐ ของประเทศที่เรียกว่า *ชูเช* แอชลีย์ เจ. เทลลิสและไมเคิล วิลส์ กล่าวว่า การแก้ไขคำนำนี้เป็นข้อบ่งชี้ถึงลักษณะเฉพาะของเกาหลีเหนือในการเป็นรัฐตามระบอบ ตามระบอบการปกครองตามลัทธิบูชาคิม อิล-ซ็อง นอกจากนี้ เกาหลีเหนือยังใช้ปฏิทินชูเช ตั้งแต่ปี 1912 ซึ่งเป็นปีเกิดของคิม อิล-ซ็อง

รัฐธรรมนูญปี 2012 เรียกคิมอิลซุงอีกครั้งว่าเป็น "ประธานาธิบดีตลอดกาลของสาธารณรัฐประชาธิปไตยประชาชนเกาหลี"

### "เลขาธิการตลอดกาล / "ประธานตลอดกาล"

หลังจากอสัญกรรมและรัฐพิธีศพของคิม จ็อง-อิล ได้มีการแก้ไขรัฐธรรมนูญในปี 2012 โดยประกาศให้เขาเป็นเลขาธิการตลอดกาลของพรรคแรงงานเกาหลีและประธานคณะกรรมการป้องกันประเทศตลอดกาล ตำแหน่งหัวหน้าพรรคเปลี่ยนเป็น "เลขาธิการเอก "แม้ว่าในปี 2564 จะเปลี่ยนชื่อเป็น "เลขาธิการ"

ในปี 2016 คำปรารภของรัฐธรรมนูญเกาหลีเหนือได้ระบุตำแหน่ง "ประธานาธิบดีตลอดกาลของชูเชเกาหลี" แก่อดีตผู้นำตระกูลคิมทั้งสอง

บทบาทประมุขแห่งรัฐในเกาหลีเหนือหลังอสัญกรรมของคิม อิล-ซ็อง และคิม จ็อง-อิล
--------------------------------------------------------------------------

หน้าที่และอำนาจของประธานาธิบดีก่อนหน้านี้ถูกแบ่งระหว่างเจ้าหน้าที่จำนวนมาก อันได้แก่ นายกรัฐมนตรี, ประธานสมัชชาประชาชนสูงสุด, ประธานคณะกรรมาธิการประจำสมัชชาประชาชนสูงสุด, หัวหน้ากองทหาร ประธานคณะกรรมาธิการกลาโหมแห่งชาติ (ถูกแทนที่โดย คณะกรรมาธิการกิจการแห่งรัฐของเกาหลีเหนือ ในปี 2016) และผู้บัญชาการทหารสูงสุดของกองทัพประชาชนเกาหลี

ดูเพิ่ม
-------

* อสัญกรรมและรัฐพิธีศพของคิม จ็อง-อิล
* สมบูรณาญาสิทธิราชย์
* ลัทธิบูชาบุคคลเกาหลีเหนือ

อ้างอิง
-------

1. ↑  Constitution of North Korea (1972) Wikisource
2. ↑  Ashley J. Tellis; Michael Wills (30 September 2007). *Domestic Political Change and Grand Strategy*. NBR. p. 128. ISBN 978-0-9713938-8-2. สืบค้นเมื่อ 9 July 2012.

บรรณานุกรม
----------

* Kim Jong-il (1994). *Let Us Hold the Great Leader Comrade Kim Il Sung in High Esteem as the Eternal President of Our Republic*.
Matrix-Chain Multiplication หรือ การคูณเมตริกซ์ ใช้สำหรับการแก้ปัญหาการคูณ matrix ซึ่งการคูณปกติอาจจะมีจำนวนครั้งมากเกินไปหรือมีประสิทธิภาพที่ไม่ดีพอซึ่งการใช้ algorithm นี้เป็นการคูณ matrix อย่างต่อเนื่องเพื่อหารูปแบบการคูณที่ดีที่สุดโดยใช้คุณสมบัติการเปลี่ยนหมวดหมู่การคูณของ matrix

ตัวอย่าง

matrix X มีขนาด 10 x 3

matrix Y มีขนาด 3 x 5

matrix Z มีขนาด 5 x 6 จำนวนครั้งของการคูณแบบ (X \* Y) \* Z คือ

(10\*3\*5 + 10\*5\*6) = 450 ครั้ง

ส่วนจำนวนครั้งของการคูณแบบ X \* (Y \* Z) คือ (3\*5\*6 + 10\*3\*6) = 270 ครั้ง จะเห็นได้ว่าการเปลี่ยนหมวดหมู่การคูณช่วยเพิ่มประสิทธิภาพหรือลดจำนวนครั้งการคูณลงได้ เราจึงต้องหารูปแบบของหมวดหมู่ที่ดีที่สุดโดยใช้ Matrix-Chain-Multiplication ทำการคูณ 

  ถ้าเราต้องการคูณแมทริกซ์จำนวน n ตัว A1A2…An ต้องการหาลำดับการคูณแมทริกซ์ ที่ใช้จำนวนครั้งของการคูณน้อยที่สุด

เช่น n = 3 ต้องการคูณ A1A2A3 เมื่อ A1, A2, A3 มีขนาด10x100, 100x5,  และ 5x50

ตามลำดับ

  (A1A2)A3) ต้องใช้จำนวนครั้งของการคูณ = 10\*100\*5 เพื่อคำนวณ (A1A2)+ 10\*5\*50 เพื่อคำนวณ ((A1A2)A3)=7,500 ครั้ง

(A1(A2A3)) ต้องใช้จำนวนครั้งของการคูณ = 100\*5\*50 เพื่อคำนวณ (A2A3)

+ 10\*100\*50 เพื่อคำนวณ (A1(A2A3)) = 75,000 ครั้ง

จะเห็นได้ว่า ((A1A2)A3) ใช้จำนวนครั้งของการคูณน้อยกว่า (A1(A2A3))ถึงสิบเท่า

```
import sys
 
# Matrix Ai has dimension p[i-1] x p[i] for i = 1..n
def MatrixChainOrder(p, n):
    # For simplicity of the program, one extra row and one
    # extra column are allocated in m[][]. 0th row and 0th
    # column of m[][] are not used
    m = [[0 for x in range(n)] for x in range(n)] # O(n^2)
    # m[i,j] = Minimum number of scalar multiplications needed
    # to compute the matrix A[i]A[i+1]...A[j] = A[i..j] where
    # dimension of A[i] is p[i-1] x p[i]
    # cost is zero when multiplying one matrix.
    for i in range(1, n): #O(n) + O(n^2)
        m[i][i] = 0
    # L is chain length.
    for L in range(2, n): 
        for i in range(1, n-L+1):# O(n^2)
            j = i+L-1
            m[i][j] = float('inf')   #จำนวนเต็มบวกที่ใหญ่ที่สุดที่รองรับโดยจำนวนเต็มปกติของ Python นี่คืออย่างน้อย 2 \*\* 31-1 จำนวนเต็มลบที่ใหญ่ที่สุดคือ -maxint-1 - ผลลัพธ์ที่ไม่สมมาตรจากการใช้เลขคณิตไบนารีเสริมของ 2
            for k in range(i, j):# O(n^2)\* O(n) = O(n^3)
                # q = cost/scalar multiplications
                q = m[i][k] + m[k+1][j] + p[i-1]\*p[k]\*p[j]
                if q < m[i][j]:
                    m[i][j] = q
 
    return m[1][n-1]
 
# Driver program to test above function
arr = [1, 2, 3 ,4]
size = len(arr)
 
print("Minimum number of multiplications is "+
       str(MatrixChainOrder(arr, size)))
# best case = O(n^3)
# worst case = O(n^3)

```

1. ↑  Matix Chain Multiplication

1. ↑  Dynamic Programming | Set 8 (Matrix Chain Multiplication)
**การสังหารหมู่ที่อากิฮาบาระ** (ญี่ปุ่น: 秋葉原通り魔事件; โรมาจิ: *Akihabara Tōrima Jiken*) เป็นเหตุฆาตกรรมหมู่เกิดขึ้นเมื่อวันอาทิตย์ที่ 8 มิถุนายน ค.ศ. 2008 ในย่านอากิฮาบาระของเขตชิโยดะ โตเกียว ประเทศญี่ปุ่น

เมื่อเวลา 12:33 น. ชายคนหนึ่งขับรถบรรทุกพุ่งเข้าสู่ฝูงชนส่งผลให้มีผู้เสียชีวิตทันทีสามราย บาดเจ็บสองราย จากนั้นจึงไล่แทงคนอย่างน้อย 12 คนโดยใช้ดาบสั้น ส่งผลให้มีผู้เสียชีวิตทันทีสี่รายและบาดเจ็บอีกแปดราย

เจ้าหน้าที่ตำรวจนครบาลโตเกียวควบคุมตัวผู้ก่อเหตุวัย 25 ปี โทโมฮิโระ คาโต (ญี่ปุ่น: 加藤 智大; โรมาจิ: *Katō Tomohiro*) ต้องสงสัยพยายามก่อเหตุฆาตกรรม ซึ่งผู้ต้องสงสัยขณะก่อเหตุสวมเสื้อยืดสีดำ เสื้อคลุมและกางเกงขายาวสีขาว เป็นชาวเมืองซูโซโนะ จังหวัดชิซูโอกะ ได้ถูกกักตัวไว้ที่สถานีตำรวจมันเซบาชิ วันที่ 10 มิถุนายน สองวันหลังเกิดเหตุ เขาถูกส่งตัวไปยังสำนักอัยการเขตโตเกียว (東京地方検察庁) จากนั้นจึงถูกจับกุมซ้ำในวันที่ 20 มิถุนายน ในข้อหาก่อเหตุฆาตกรรม คาโตถูกตัดสินประหารชีวิตโดยศาลเขตโตเกียวเมื่อปี 2011 และในปี 2015 มีคำพิพากษายืนโดยศาลอุทธรณ์ ท้ายที่สุดแล้วคาโตได้รับโทษประหารชีวิตในวันที่ 26 กรกฎาคม 2022

อ้างอิง
-------

1. ↑  แม่แบบ:IQ
2. ↑  แม่แบบ:IQ
3. 1 2 3 4  แม่แบบ:IQ
4. 1 2  แม่แบบ:IQ
5. ↑  แม่แบบ:IQ
6. 1 2  แม่แบบ:IQ
7. ↑  แม่แบบ:IQ
8. ↑  แม่แบบ:IQ
9. ↑  "Kato Tomohiro". Japan Innocence & Death Penalty Information Center 日本冤罪・死刑情報センター.
10. ↑  "List of defendants who are under sentence of death in Japan". Japan Innocence & Death Penalty Information Center. คลังข้อมูลเก่าเก็บจากแหล่งเดิมเมื่อ 8 พฤศจิกายน 2018. สืบค้นเมื่อ 18 เมษายน 2014.
11. ↑  "Assailant in Tokyo's Akihabara fatal rampage executed". *The Japan Times*. 26 กรกฎาคม 2022.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ การสังหารหมู่ที่อากิฮาบาระ
**โรคห่า** หรือ **ห่ากินเมือง** คือ โรคระบาดร้ายแรงที่คร่าชีวิตคนจำนวนมากในเวลาอันรวดเร็­­ว ตามพจนานุกรมฉบับราชบัณฑิตยสถาน *ห่า* มีความหมายถึงผีจำพวกหนึ่งที่ทำให้เกิดโรคระบาดอย่างร้ายแรง เป็นเหตุให้คนตายจำนวนมาก เช่น โรคลงราก (อหิวาตกโรค) กาฬโรค จึงเรียกโรคนี้ว่า โรคห่า

การที่ตีความว่าโรคห่าคืออหิวาตกโรค (cholera) เพียงอย่างเดียวนั้นน่าจะเกิดจากการตีความโบราณศัพท์ผิดพลาดเนื่องด้วยประวัติศาสตร์ด้านโรคระบาดที่มีข้อมูลไม่ชัดเจนในสมัยรัตนโกสินทร์ โรคระบาดร้ายแรงที่เกิดขึ้นบ่อยคืออหิวาตกโรค ดังเช่น ห่าลงปีระกาในสมัยพระบาทสมเด็จพระพุทธเลิศหล้านภาลัย โดยปรากฏในพงศาวดารกรุงรัตนโกสินทร์ รัชกาลที่ 2 ว่า 

>  ...เมื่อเดือน 7 ปีมโรงโทศกนั้น อหิวาตกะโรค หรือที่เรียกในเวลานั้นว่า ไข้ป่วงใหญ่ เริ่มมาเกิดขึ้นเปนคราวใหญ่ที่ผู้คนเปนอันตรายมาก...
> 
> — จากพงศาวดารกรุงรัตนโกสินทร์

สมเด็จกรมพระยาดำรงราชานุภาพทรงอธิบายว่าไข้ป่วงที่เกิดขึ้นในพงศาวดารคืออหิวาตกโรค สำหรับคำว่า *อหิวาตก* ในหนังสือศัพทานุกรมโบราณร่วมสมัยที่ชื่อว่า *อักขราภิธาน* ของหมอบรัดเล ซึ่งตีพิมพ์ในปี พ.ศ. 2416 ได้ให้คำจำกัดของคำว่า หมายถึง โรคลมมีพิศม์ เสมือนพิศม์งูนั้น ซึ่งสามารถตีความได้ว่าเป็นโรคลมประเภทหนึ่งเท่านั้น นอกจากนี้ *อหิวาตกภัย* ในสมัยโบราณนั้น เมืออ้างอิงจากจารึกตำราวัดพระเชตุพน พบว่าประกอบด้วย ไข้ออกดำ ไข้ออกแดง ไข้ดาวเรือง ไข้มะเร็งทูม ไข้สังวาลย์พระอินทร์ ไข้กระดานหิน ไข้มหาเมฆ ไข้หงส์ระทด ไข่ลากสาดสายฟ้าฟาด ไข้ไฟเดือนห้า ไข้ละอองไฟฟ้า ไข้ข้าวไหม้น้อย ไข้มหานิส ไข้ฟองปานแดง แต่เนื่องจากจารึกตำราชุดนี้หายไปหลายแผ่น จึงไม่ทราบโรคที่เรียกว่าอหิวาตกภัยทั้งหมด ทำให้เข้าใจได้ว่า *อหิวาตกภัย* ในจารึกวัดพระเชตุพนหมายถึงโรคระบาด

ทั้งนี้ โรคระบาดหรือโรคห่าที่สำคัญตามพระราชบัญญัติระงับโรคระบาด พ.ศ. 2456 ระบุไว้สามโรค คือ อหิวาตกโรค กาฬโรค และไข้ทรพิษ

อ้างอิง
-------

1. ↑  พจนานุกรม ฉบับราชบัณฑิตยสถาน พ.ศ. ๒๕๕๔,ราชบัณฑิตยสถาน, ISBN 978-616-707-3804
2. ↑  พระราชพงศาวดารกรุงรัตนโกสินทร์ รัชกาลที่ 2 ฉบับ สมเด็จพระเจ้าบรมวงศ์เธอ กรมพระยาดำรงราชานุภาพ, กรมศิลปากร, ISBN 974-417-612-1
3. 1 2  ผศ.ดร.รุ่งโรจน์ ภิรมย์อนุกูล อหิวาตกโรค = โรคระบาด, ห่า = โรคระบาด ดังนั้นโควิดของเรา = โรคห่าของพระเจ้าอู่ทอง[*ลิงก์เสีย*] 26 มีนาคม พ.ศ. 2563
4. ↑  พระราชบัญญัติระงับโรคระบาด พ.ศ. 2456
บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา

**อารามรัวโยมง** (ฝรั่งเศส: *Abbaye de Royaumont*, อังกฤษ: Royaumont Abbey) เป็นแอบบีย์ของคณะซิสเตอร์เชียน ตั้งอยู่ไม่ไกลจากเมืองอาเนียร์ซูว์รวซ (Asnières-sur-Oise) ในจังหวัดวาล-ดวซ แคว้นอีล-เดอ-ฟร็องส์ ประเทศฝรั่งเศส ราว 30 กิโลเมตรเหนือกรุงปารีส

อารามรัวโยมงสร้างระหว่างปี ค.ศ. 1228 ถึงปี ค.ศ. 1235 โดยการสนับสนุนของพระเจ้าหลุยส์ที่ 9 แห่งฝรั่งเศส เป็นที่ฝังพระศพของพระราชวงศ์ฝรั่งเศสหลายพระองค์ เช่น พระราชโอรสธิดาสามพระองค์ และพระราชนัดดาสองพระองค์ของพระเจ้าหลุยส์เอง

อารามรัวโยมงถูกยุบเลิกในปี ค.ศ. 1791 ระหว่างการปฏิวัติฝรั่งเศส หินจากอารามถูกขนไปใช้สร้างโรงงานแต่ห้องเก็บเครื่องพิธี ระเบียงฉันนบถ และหอฉันไม่ได้รับความเสียหาย

เมื่อต้นคริสต์ศตวรรษที่ 20 ตระกูล Goüin ทำการซื้อแอบบี และในปี ค.ศ. 1964 ก็ได้ก่อตั้งมูลนิธิรัวโยมงซึ่งเป็นมูลนิธิทางวัฒนธรรมส่วนบุคคลแรกของฝรั่งเศส ในปัจจุบันอารามเป็นจุดสนใจสำคัญของนักท่องเที่ยวและใช้เป็นศูนย์วัฒนธรรม

ระหว่างเดือนมกราคม ค.ศ. 1915 จนถึงเดือนมีนาคม ค.ศ. 1919 อารามใช้เป็นโรงพยาบาลทหารโดยโรงพยาบาลสตรีสกอตภาพใต้การดำเนินงานของสภากาชาดฝรั่งเศส หลังสงคราม มิสฟรานซ์ ไอเวนส์ หัวหน้าหน่วยแพทย์ก็ได้รับเครื่องอิสริยาภรณ์เลฌียงดอเนอร์

อ้างอิง
-------

1. ↑  
Crofton, Eileen (1997). *The Women of Royaumont: A Scottish Women's Hospital on the Western Front*. Tuckwell Press.

ดูเพิ่ม
-------

* คริสต์ศาสนสถาน
* ส่วนประกอบของคริสต์ศาสนสถาน
* คริสต์ศาสนสถาน (ผังแสดงส่วนประกอบต่างๆ ของคริสต์ศาสนสถาน)
* สถาปัตยกรรมกอทิก
* สถาปัตยกรรมโรมาเนสก์
* สถาปัตยกรรมบาโรก

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ อารามรัวโยมง

* พจนานุกรมศัพท์สถาปัตยกรรมคริสต์ศาสนา
* อารามรัวโยมง ที่ฐานข้อมูลโครงสร้าง (Structurae)
* Official site of the Royaumont Foundation
* Photos of the abbey
* Romanes.com: abbey pictures
* Photos of the abbey (wanadoo.fr)
* More photos (flickr.com)
* Abbaye de Royaumont
**อาณาจักรตาโวลารา** (อิตาลี: *Regno di Tavolara*; ซาร์ดิเนีย: Taulara) เป็นประเทศจำลองที่อ้างเอกราชช่วงคริสต์ศตวรรษที่ 19-20 บนเกาะตาโวลารา ซึ่งอยู่ทางตะวันออกเฉียงเหนือของเกาะซาร์ดิเนีย ปกครองโดยตระกูลแบร์โตเลโอนี (*Bertoleoni*) ที่ครั้งหนึ่งเคยอ้างว่าเป็นอาณาจักรที่เล็กที่สุดในโลก

ประวัติ
-------

กษัตริย์การ์โลที่ 1 และคนในตระกูลที่พระราชวังบักกิงแฮม มีคำบรรยายภาพว่า *"ราชวงศ์แห่งตาโวลาราในอ่าวแตร์ราโนวา อาณาจักรที่เล็กที่สุดในโลก"*
สุสานหลวงของตระกูลแบร์โตเลโอนี
อาณาจักรตาโวลารา เริ่มต้นขึ้นในปี ค.ศ. 1836 เมื่อจูเซปเป แบร์โตเลโอนี (*Giuseppe Bertoleoni*) ได้ตั้งตนเป็นปฐมกษัตริย์แห่งตาโวลารา ครั้นเสด็จสวรรคตในช่วงปี ค.ศ. 1840 พระเจ้าเปาโลพระราชโอรสจึงตั้งตนเป็นกษัตริย์สืบราชสันตติวงศ์ต่อมา ในปี ค.ศ. 1861 รัฐบาลอิตาลีจ่ายเงินจำนวน 12,000 ลีร์ เพื่อสร้างประภาคารบริเวณตะวันออกเฉียงเหนือของเกาะ เริ่มดำเนินงานเมื่อปี ค.ศ. 1868

หลังการสวรรคตของพระเจ้าเปาโลในปี ค.ศ. 1886 มีหนังสือพิมพ์หลายฉบับรายงานถึงพระราชประสงค์ของพระเจ้าเปาโลที่จะให้ตาโวลาราเป็นสาธารณรัฐ ซึ่ง*นิวยอร์กไทม์ส* รายงานว่า รัฐบาล, ประธานาธิบดี และสภาจะมีวาระหกปี และมาจากการลงคะแนนของประชาชนทั้งชายหญิง มีการรายงานว่ามีการเลือกตั้งประธานาธิบดีครั้งที่ 3 ในปี ค.ศ. 1896 กระนั้นนี่ยังมิใช่จุดสิ้นสุดของอาณาจักรตระกูลแบร์โตเลโอนี

กษัตริย์แห่งตาโวลาราลำดับที่ 3 คือพระเจ้าการ์โลที่ 1 สวรรคตในปี ค.ศ. 1928 พระเจ้าเปาโลที่ 2 พระราชโอรสจึงเป็นกษัตริย์ลำดับถัดมา ต่อมาพระองค์ได้เสด็จออกนอกประเทศ โดยให้มารีอังเกลา (*Mariangela*) พระปิตุจฉา สำเร็จราชการแผ่นดินแทน กระทั่งนางตายในปี ค.ศ. 1934 โดยปล่อยให้ตาโวลารารวมเข้ากับอิตาลีโดยปริยาย

ปัจจุบันผู้นำของตระกูลแบร์โตเลโอนีคือ โตนีโน แบร์โตเลโอนี (*Tonino Bertoleoni*) เปิดร้านอาหารชื่อ "ดาโตนีโน" (*Da Tonino*) และมีแอร์เนสโต เกเรมีอา ดี ตาโวลารา (*Ernesto Geremia di Tavolara*) เขียนประวัติศาสตร์ของเกาะเพื่อผลประโยชน์ทางการเมืองของประเทศจำลองเพื่อติดต่อกับภายนอก

อ้างอิง
-------

1. ↑  Meissner, Hans Otto (1963). *Unknown Europe*. trans. Florence and Isabel McHugh. London and Glasgow: Blackie & Sons. p. 27.
2. ↑  "Semana". *Semana*. **60** (1154–1166). 1962. `{{cite journal}}`: Cite ไม่รู้จักพารามิเตอร์ว่างเปล่า : `|month=` (help)
3. ↑  "La République de Tavolara". *A travers le monde aux pays inconnus*. Paris: Librairie Hachette. 1896. p. 176.
4. ↑  "Notice to Mariners," *London Gazette,* Aug 28, 1868, p 4734
5. ↑  "Smallest State in the World" (PDF). *New York Times*. June 19, 1896. p. 6.
6. ↑  "Tiny Nation to Vote: Smallest Republic in the World to Hold a Presidential Election," *Lowell Daily Sun*, Sep 17, 1896
7. ↑  "Nation of 55 People: Republic of Tavolara in Its Third Presidential Campaign" *Boston Globe*, Jan 10, 1897, p 34
8. ↑  Meissner, Hans Otto (1963). *Unknown Europe*. trans. Florence and Isabel McHugh. London and Glasgow: Blackie & Sons. p. 23.
9. ↑  "Tavolara's King Dies; Ruled Tiniest Realm; Charles Bartoleoni Was Monarch of Small Island Off Sardinia's Coast". *New York Times*. February 1, 1928. p. 27. สืบค้นเมื่อ 7 September 2009.
10. ↑  "Italy Gets Queen's Island of Tavolara," *Hartford Courant*, July 9, 1934, p 15
11. ↑  Geremia, Ernesto Carlo, and Gino Ragnetti (2005), *Tavolara - l'Isola dei Re*, ISBN 88-425-3441-2
**ผักกาดกบ** ชื่อวิทยาศาสตร์: *Gynura pseudochina* (L.) DC. เป็นพืชในวงศ์ Compositae ชื่ออื่นๆได้แก่ คำโคก ผักกาดดง ผักกาดนกเขา หนาดแห้ง ผักกาดดิน เป็น พืชล้มลุก อายุหลายปี ลำต้นสั้น เป็นเหลี่ยม อวบน้ำ ตั้งตรง มีเหง้าใต้ดินขนาดใหญ่ ปลายยอดมีขนสั้นนุ่มปกคลุม ใบเดี่ยว เรียงเวียนสลับชิดกัน เป็นกระจุกแบบกุหลาบซ้อน โคนใบสอบเรียวแคบ ขอบใบจักเว้าเหมือนซี่ฟัน ผิวใบด้านบนสีม่วงสลับเขียว มีขนสั้นกระจาย แผ่นใบหนาอวบน้ำ ก้านใบสั้นหรือไม่มีก้านใบ ดอกออกเป็นช่อแบบช่อกระจุกแน่นแยกแขนง ออกที่ซอกใบและปลายยอด กลีบดอกสีเหลือง รูปหลอด ปลายแยกเป็น 5 แฉก ปลายแฉกด้านหลังมีปุ่มเล็ก มี 60-70 ดอก ก้านช่อ ฐานดอกแบน ก้านช่อดอกมีขนสีขาวหนาแน่น เกสรเพศผู้ มี 5 อัน อับเรณูปลายมน เกสรเพศเมีย มีขนสั้น รังไข่อยู่ใต้วงกลีบ รูปทรงกระบอก เกลี้ยง วงใบประดับมี 2 ชั้น ชั้นนอกแยกกัน รูปแถบ วงใบประดับวงใน 10-15 ใบ รูปใบหอก ปลายแหลม มีขนประปราย หรือเกือบเกลี้ยงตรงกลางใบ ผลแห้ง รูปทรงกระบอก มีรยางค์ 10 เส้น เมล็ดล่อน ออกดอกช่วงเดือน กุมภาพันธ์ ถึง พฤษภาคม

ผักกาดกบเป็นพืชสมุนไพร ทั้งต้นใช้เป็นยาบรรเทาอาการปวดและบวม เป็นยาพอกเนื้องอกที่เต้านม แก้โรคไฟลามทุ่ง น้ำคั้นใบเป็นยาอมกลั้วคอ แก้เจ็บคอ เหง้า ใช้เป็นยาแก้ช้ำใน ห้ามเลือด แก้โรคบิด รักษาแผลอักเสบ แก้มดลูกอักเสบ ขับประจำเดือน แก้ไข้ รากและใบสด ตำพอกแก้ปวดบวม ทางจังหวัดนครราชสีมา ใช้ เหง้า แก้ไข้ แก้บิด รักษาแผลอักเสบ ขับประจำเดือนหลังคลอดบุตร ทั้งต้น ตำเป็นยาพอก บรรเทาปวดบวม ในอินโดจีน ใช้ใบพอกลดอาการบวม ฝี หรือถอนพิษ อาการปวดแสบปวดร้อน เหง้า ใช้กินรักษาพิษไข้ กระสับกระส่าย ส่วนในเกาะชวา ใช้ รากเป็นยา เมื่อระบบหมุนเวียนโลหิตไม่ปกติ

อ้างอิง
-------

1. ↑  ผักกาดกบ
2. ↑  ผักกาดกบ
**ยุคอิมเพรสชันนิสม์** (อังกฤษ: Impressionist music) เป็นยุคของดนตรีในช่วงระหว่าง ค.ศ.1890-1910 ซึ่งรวมอยู่ในช่วงเวลาหนึ่งของยุคโรแมนติก ดนตรีของยุคอิมเพรสชั่นนิสม์ได้รับการพัฒนาโดยโคล้ด เดอบุซซี ผู้ประพันธ์เพลงชาวฝรั่งเศส ลักษณะดนตรีของยุคอิมเพรสชั่นนิสม์เต็มไปด้วยจินตนาการ อารมณ์ที่เพ้อฝัน ฝันเฟื่อง อารมณ์ที่ล่องลอยอย่างสงบและนิ่มนวลละมุนละไม ผู้ฟังจะรู้สึกเสมือนว่าได้สัมผัสกับบรรยากาศตอนรุ่งสางในกลุ่มหมอกที่มีแสงแดดอ่อนๆ สลัวๆ ต่างไปจากดนตรีสมัยโรแมนติกที่ก่อให้เกิดความสะเทือนอารมณ์

ลักษณะสำคัญของเพลง
------------------

ลักษณะของเพลงในยุคอิมเพรสชั่นนิสม์จะใช้บันไดเสียงแบบเสียงเต็ม (Whole-tone scale) ซึ่งทำให้บทเพลงมีลักษณะลึกลับ คลุมเครือไม่กระจ่างชัด เพราะคอร์ดที่ใช้จะเป็นลักษณะคอร์ดอ๊อกเมนเต็ด (Augmented) มีการใช้คอร์ดคู่ 6 ขนาน การประสานเสียงไม่เป็นไปตามกฎเกณฑ์ รูปแบบของเพลงเป็นแบบง่ายๆ มักเป็นบทเพลงสั้นๆ รวมเป็นชุด

นักดนตรีอิมเพรสชันนิสม์
-----------------------

* โคล้ด เดอบุซซี (Claude Debussy, ค.ศ.1862-1918)
* มอริส ราเวล (Maurice Ravel, ค.ศ.1875-1937)
* เอริก ซาตี (Erik Satie ค.ศ. 1866–1925)
* เฟรเดอริก เดอลิอุส (Frederick Delius ค.ศ. 1862-1934)

บทประพันธ์ที่สำคัญในยุค
-----------------------

Clair de Lune (Piano music) - เดอบุซซี

Prelude to the Afternoon of a Faun (Symphonic poem) - เดอบุซซี

Borelo (Ballet music) - ราเวล

Gymnopédie No. 1 - ซาตี

อ้างอิง
-------

* คมสันต์ วงค์วรรณ์. **ดนตรีตะวันตก**. กรุงเทพฯ : สำนักพิมพ์แห่งจุฬาลงกรณ์มหาวิทยาลัย. 2551
* ณรุทธ์ สุทธจิตต์. **สังคีตนิยม ความซาบซึ้งในดนตรีตะวันตก**. กรุงเทพฯ : สำนักพิมพ์แห่งจุฬาลงกรณ์มหาวิทยาลัย. 2548
**พิพิธภัณฑ์ดาราศาสตร์เซี่ยงไฮ้** หรือ **ท้องฟ้าจำลองเซี่ยงไฮ้** (อังกฤษ: Shanghai Astronomy Museum) เป็นท้องฟ้าจำลองที่เปิดในปี พ.ศ. 2564 ในเมืองใหม่หลิงกัง เขตผู่ตงใหม่ เซี่ยงไฮ้ มีโดมครอบคลุม 38,000 ตารางเมตร เป็นท้องฟ้าจำลองที่ใหญ่ที่สุดในโลกในด้านของขนาดอาคาร ท้องฟ้าจำลองซึ่งออกแบบโดยเอนนิดส์อาร์คิเทคส์ในนครนิวยอร์ก ทำหน้าที่เป็นสถาบันดาราศาสตร์ให้ความรู้และความบันเทิงสำหรับประชาชนทั่วไปเยี่ยมชม เป็นส่วนหนึ่งของพิพิธภัณฑ์วิทยาศาสตร์และเทคโนโลยีเซี่ยงไฮ้

ประวัติ
-------

พิพิธภัณฑ์ดาราศาสตร์เซี่ยงไฮ้ได้รับการอนุมัติโดยคณะกรรมการพัฒนาและปฏิรูปแห่งเซี่ยงไฮ้เมื่อวันที่ 29 มกราคม พ.ศ. 2557 ดำเนินการก่อสร้างโดยพิพิธภัณฑ์วิทยาศาสตร์และเทคโนโลยีเซี่ยงไฮ้ และหอดูดาวเซี่ยงไฮ้แห่งสถาบันวิทยาศาสตร์จีนจะให้การสนับสนุนด้านเทคนิค เริ่มก่อสร้างอย่างเป็นทางการเมื่อวันที่ 8 พฤศจิกายน พ.ศ. 2559 ดำเนินการเปิดในวันที่ 17 กรกฎาคม พ.ศ. 2564 และเปิดให้ประชาชนทั่วไปในวันถัดไป เป็นหนึ่งในท้องฟ้าจำลองที่มีพื้นที่ก่อสร้างที่ใหญ่ที่สุดในโลก

สถาปัตยกรรม
-----------

ท้องฟ้าจำลองมีพื้นที่ใช้สอยทั้งหมด 58,602 ตารางเมตร และพื้นที่ก่อสร้างรวม 38,164 ตารางเมตร มีพื้นที่จัดแสดงนิทรรศการหลัก 3 แห่ง ได้แก่ นิทรรศการ "*บ้านเกิด*", "*จักรวาล*" และ"*การเดินทาง*" พื้นที่จัดแสดงพิเศษ เช่น "*สถานีอวกาศเวิ่นเทียน*", "*ดาวเคราะห์ที่อยากรู้*", และ "*มุ่งสู่ดาวอังคาร*" รวมถึงโดมท้องฟ้าจำลองที่ใช้เครื่องฉายดาวความละเอียดสูงพิเศษ 8K และห้องรับรอง, หอดูดาว Wangshu, หอเทพธิดาซีเหอ (หอเทพธิดาพระอาทิตย์) และค่ายสำรวจดวงดาว

ออกแบบโดยใช้เส้นโค้งทั้งหมด ให้สะท้อนถึงรูปร่าง การโคจรหมุนรอบของเทห์ฟากฟ้า และเรขาคณิตของจักรวาล ทั้งตัวอาคารหลักของพิพิธภัณฑ์และภูมิทัศน์กลางแจ้ง โธมัส เจ หว่อง หุ้นส่วนด้านการออกแบบของเอนนิดส์อาร์คิเทคส์ อธิบายว่าแนวคิดการออกแบบพื้นฐานของพิพิธภัณฑ์คือ "กฎพื้นฐานของฟิสิกส์ดาราศาสตร์ซึ่งเป็นกฎในอวกาศ"

ดูเพิ่ม
-------

* รายชื่อท้องฟ้าจำลอง

อ้างอิง
-------

1. ↑  "Polar and ski parks are coming to Lingang". *www.shanghaidaily.com*. สืบค้นเมื่อ 2017-03-19.
2. ↑  "Ennead Tapped to Design Shanghai Planetarium". *ArchDaily* (ภาษาอังกฤษแบบอเมริกัน). 2015-03-09. สืบค้นเมื่อ 2019-10-27.
3. 1 2  Times, Global. "Shanghai can finally see the Milky Way". *www.globaltimes.cn*. คลังข้อมูลเก่าเก็บจากแหล่งเดิมเมื่อ 2020-07-16. สืบค้นเมื่อ 2017-03-19. `{{cite web}}`: Cite ไม่รู้จักพารามิเตอร์ว่างเปล่า : `|dead-url=` (help)
4. ↑  上海天文馆正式开工 建成后将成全球最大天文馆 เก็บถาวร 2020-07-16 ที่ เวย์แบ็กแมชชีน，网易新闻。
5. ↑  "上海天文馆通过竣工综合验收 进入展示深化设计关键阶段". 新民晚报. 2020-06-23. เก็บจากแหล่งเดิมเมื่อ 2021-05-10. สืบค้นเมื่อ 2021-05-07.
6. ↑  "Polar and ski parks are coming to Lingang". *www.shanghaidaily.com*. เก็บจากแหล่งเดิมเมื่อ 2017-09-12. สืบค้นเมื่อ 2017-03-19.
7. ↑  "全球建筑规模最大天文馆上海天文馆开馆".
8. ↑  "Ennead Architects designs Shanghai Astronomy Museum to "echo the essence of the Universe"". *Dezeen* (ภาษาอังกฤษ). 2021-08-09. สืบค้นเมื่อ 2021-08-12.
สำหรับความหมายอื่น ดูที่ ลิซา

**ลิซา** (ญี่ปุ่น: リサ) หรือชื่อจริง **ซากูระ เอลิซาเบธ นาริตะ** (ญี่ปุ่น: 成田 エリザベス 桜) เป็นนักร้องสาวลูกครึ่งญี่ปุ่น-โคลัมเบีย และเป็นโปรดิวเซอร์ชื่อดังในนาม "LISA" และเป็นอดีตนักร้องวง m-flo

ประวัติ
-------

ในปี 1999 เธอได้ร่วมกับเวอร์บอลและทาคุ ทาคาฮาชิก่อตั้งวง m-flo ขึ้น โดยเซ็นสัญญาภายใต้สังกัดริทึม โซนในเครือของเอเว็กซ์ แทร็กซ์โดยเดบิวกับซิงเกิลแรก "the tripod e.p" ไปเมื่อวันที่ 7 กรกรฎาคม 1999 และออกอัลบั้ม 5 อัลบั้ม กับ 11 ซิงเกิล ก่อนที่ลิซาจะแยกตัวออกไปเมื่อปี 2002 โดยเธอได้เซ็นสัญญาเป็นนักร้องเดี่ยวภายใต้สังกัดเดิม คือ ริทึม โซน และออกอัลบั้มแรก "JUICY MUSIC" ก็ประสบความสำเร็จไปด้วยดี

ต่อมาเธอได้ร่วมมือเข้าร่วมกับวง "TRIPOD BABY" ซึ่งมีโปรดิวเซอร์คือ m-flo โดยได้ออกอัลบั้ม "BEAT SPACE NINE" เมื่อปี 2005 และในปีเดียวกันเธอได้ร้องเพลงประกอบเกม "Shadow the Hedgehog" 

ในปี 2006 เธอได้ออกอัลบั้มที่ 5 ที่มีชื่อว่า "ELIZABETH" โดยมีซิงเกิลดังอย่าง "I,Rhythm" และ "SHOW TIME" แต่ก็ไม่ประสบความสำเร็จมากนัก 

ผลงานของเธอได้ร่วมมือกับศิลปินหลายคนไม่ว่าจะเป็น m-flo, คุมิ โคดะ, ฮาร์ทสเดลส์ และ โตเกียว สกา พาราไดซ์ แต่งานอดิเรกที่เธอถนัด คือ การวาดภาพและเล่นดนตรี อีกทั้งเธอยังเป็นนักกีฬาวอลเลย์บอลอีกด้วย

จนกระทั่งในปี 2007 เธอได้ออกอัลบั้มรวมซิงเกิลของเธอที่มีชื่อว่า "LISABEST -mission on earth 9307-" ซึ่งกลับมาประสบความสำเร็จอีกครั้งหลังจากล้มเหลวกับอัลบั้มของเธอที่ผ่านมา

ผลงาน
-----

### ซิงเกิล

* 1st Single "move on"
* 2nd Single "バビロンの奇跡"
* 3rd Single "I'm all you"
* 4th single "Superstar"
* 5th Single "Flower For The Lion e.p. ～Peace in Love～"
* 6th Single "My Dearest"
* 7th Single "SWITCH feat. 倖田來未 & Heartsdales / I ONLY WANT TO BE WITH YOU"
* 8th Single "So Beautiful"
* 9th Single "Only if ～Diamonds in the Snow e.p.～"
* 10th Single "I, Rhythm"
* 11th Single "SHOWTIME"
* 12th Single "tomorrow"

### อัลบั้ม

* 1st Album "JUICY MUSIC"
* 2nd Album "GRATITUDE"
* 3rd Album "ELIZABETH"
* 4th Album "ready to disco"

### อัลบั้มรีมิกซ์

* 1st Aibum "Melody Circus"
* 2nd Album "かぜのおんがく ～Radiating from an N.G.O.～"
* 3rd Album "GOD SISTA"

### เบสท์อัลบั้ม

* 1st Album "LISABEST -mission on earth 9307-"

### ดีวีดี

* SHARE/AIDS AID 2005 LISAかぜのおんがくライブ

แหล่งข้อมูลอื่น
---------------

เว็บไซต์อย่างเป็นทางการ[*ลิงก์เสีย*]
**วัดตาขัน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตาขัน อำเภอบ้านค่าย จังหวัดระยอง ปัจจุบันพระครูวิบูลย์ภารกิตติ์ ดำรงตำแหน่งเจ้าอาวาส

วัดตาขันตั้งวัดเมื่อ พ.ศ. 2423 ได้รับพระราชทานวิสุงคามสีมาเมื่อ พ.ศ. 2440 ผู้ริเริ่มตั้งวัดฝ่ายฆราวาสไม่ปรากฏหลักฐาน ฝ่ายสงฆ์ที่นับว่าเป็นผู้ริเริ่มก่อตั้งจริงจัง และเป็นที่รู้จักกันทั่วไป คือ ท่านพ่อตั้งหรือหลวงพ่อตั้งได้เป็นผู้ริเริ่มขึ้นและเป็นเจ้าอาวาสรูปแรก ปกครองวัดอยู่หลายพรรษา จนมีบางท่านแทนที่จะเรียกชื่อว่าวัดตาขันว่า **วัดหลวงพ่อตั้ง**

วัดมีพิพิธภัณฑ์วัดตาขันซึ่งพระครูวิบูลย์ภารกิตติ์เป็นผู้ริเริ่มการก่อตั้ง มีการจัดแสดงวัตถุสิ่งของ จึงเป็นแต่เพียงใช้มุมหนึ่งภายในศาลาวัด เก็บและจัดแสดงวัตถุสิ่งของจำนวนหนึ่งซึ่งญาติโยมที่มาทำบุญที่วัด ทางเข้าวัดมี *พระพุทธตรีโลกเชษฐ์* เป็นพระพุทธรูปพื้นหลังด้านข้างองค์พระสีเขียวโดดเด่น มีอุโบสถมหาอุด ด้านในเป็นกุฏิของพระภิกษุ สามเณร ด้านหลังกุฏิมีศาลาการเปรียญ อเนกประสงค์ ในพื้นที่วัดเป็นที่ตั้งของโรงเรียนวิบูลวิทยา

อ้างอิง
-------

1. ↑  "วัดตาขัน". สำนักงานพระพุทธศาสนาแห่งชาติ.
2. ↑  "วัดตาขัน". กระทรวงการท่องเที่ยวและกีฬา.
3. ↑  "พิพิธภัณฑ์วัดตาขัน". ศูนย์มานุษยวิทยาสิรินธร (องค์การมหาชน).
4. ↑  "วัดตาขัน อำเภอบ้านค่าย จังหวัดระยอง".
**อาเดเล ตอนนีนี** (อิตาลี: *Adele Tonnini*; เกิด 24 มิถุนายน พ.ศ. 2520) เป็นนักการเมืองชาวซานมารีโนซึ่งดำรงตำแหน่งผู้สำเร็จราชการร่วม ร่วมกับอาเลสซันโดร สการาโน ตั้งแต่วันที่ 1 เมษายน พ.ศ. 2566

ประวัติ
-------

อาเดเล ตอนนีนี เกิดที่กรุงซานมารีโน และจบการศึกษาจากสถาบันศิลปะแห่งรัฐอูร์บีโน หลังจากนั้นเธอจึงศึกษาต่อด้านการอนุรักษ์มรดกทางวัฒนธรรมที่มหาวิทยาลัยอูร์บีโน ระหว่าง พ.ศ. 2544 ถึง พ.ศ. 2557 เธอทำงานในสาขานี้ในฐานะเจ้าของธุรกิจงานฝีมือเข้าเล่มหนังสือ

ตอนนีนีเป็นสมาชิกของขบวนการเรเตที่เพิ่งก่อตั้งขึ้นใน พ.ศ. 2555 และทำหน้าที่ในสภาใหญ่สามัญตั้งแต่ พ.ศ. 2562 เธอเป็นตัวแทนของประเทศซานมารีโนในโครงการอาหารโลกและเป็นสมาชิกของคณะกรรมาธิการถาวรด้านกิจการยุติธรรมประจำสภาใหญ่สามัญ เธอหลงใหลในปัญหาสิ่งแวดล้อม รักสัตว์ และมีงานอดิเรกของเธอได้แก่การวาดภาพ การเดินทาง และเครื่องยนต์

ในวันที่ 17 มีนาคม พ.ศ. 2566 สภาใหญ่สามัญได้เลือกเธอและอาเลสซันโดร สการาโน เป็นผู้สำเร็จราชการร่วมแห่งซานมารีโน เริ่มดำรงตำแหน่งตั้งแต่วันที่ 1 เมษายน พ.ศ. 2566 ถึง 1 ตุลาคม พ.ศ. 2566

อ้างอิง
-------

1. 1 2  "S.E. Adele Tonnini". *Official Website of the Grand and General Council*. (ในภาษาอิตาลี)
2. 1 2 3 4  "Eletti i nuovi Capitani Reggenti: i profili di Alessandro Scarano e Adele Tonnini". *San Marino Rtv* (ภาษาอิตาลี). 17 March 2023. สืบค้นเมื่อ 2023-03-18.
**ปลาเอี่ยนหู** หรือ **ปลาไหลหูขาว** (อังกฤษ: Marbled eel, Giant mottled eel; ชื่อวิทยาศาสตร์: *Anguilla marmorata*) เป็นปลาน้ำจืดขนาดใหญ่ชนิดหนึ่ง อยู่ในวงศ์ปลาตูหนา (Anguilla) มีลำตัวยาวเหมือนปลาตูหนา (*A. bicolor*) ปากกว้าง ครีบอกสีจางรูปกลมรีอันเป็นที่มาของชื่อ "ปลาไหลหูขาว" ครีบหลังค่อนมาทางด้านหน้าลำตัว แต่ครีบก้นอยู่ไปทางด้านหลังลำตัว ลำตัวด้านบนมีลวดลายสีเทาคล้ำอมเหลืองและมีสีประทั้งเข้มและจางปะปนกันไปคล้ายปลาสะแงะ (*A. bengalensis*) ใต้ท้องมีสีน้ำตาลอมเหลือง

มีขนาดโตเต็มได้ราว 1.50 เมตร พบกระจายอยู่อย่างกว้างขวางตั้งแต่ฝั่งแอฟริกาตะวันออก ถึงเฟรนช์โปลินีเซีย พบในภาคใต้ของประเทศญี่ปุ่นและไต้หวัน ในประเทศไทยพบเฉพาะในแม่น้ำโขงแถบชายแดนไทย-ลาว และเรื่อยไปตามแม่น้ำโขงจนถึงดินดอนสามเหลี่ยมปากแม่น้ำโขงในเวียดนาม

จัดเป็นปลาที่พบได้น้อยมาก เมื่อถูกชาวบ้านจับได้จะพบปรากฏเป็นข่าวฮือฮา บ้างจะถือว่าเป็นพญานาคบ้าง หรือปลาเจ้าบ้าง  ชาวพื้นเมืองของภูมิภาคเฟรนช์โปลินีเซียและหมู่เกาะโซโลมอนมีความผูกพันกับปลาเอี่ยนหูมาก โดยจะให้อาหารบนบกให้ปลาเอี่ยนหูคลานขึ้นมากินเอง โดยเฉพาะเด็ก ๆ จะเล่นน้ำในลำธารพร้อมกับลูบคลำตัวปลาโดยที่ปลาเอี่ยนหูไม่ทำอันตรายแต่อย่างใด โดยถือว่าปลาเอี่ยนหูช่วยกินของเน่าเสีย ทำให้แหล่งน้ำดื่มสะอาด และที่เกาหลีใต้ถูกกำหนดให้เป็นอนุสรณ์แห่งธรรมชาติ

อ้างอิง
-------

1. ↑  จาก IUCN (อังกฤษ)
2. ↑  จาก itis.gov (อังกฤษ)
3. ↑  Giant Mottled Eel, *Anguilla marmorata* Quoy & Gaimard, 1824 (อังกฤษ)
4. ↑  "สารคดีชุดแดนพิศวง 14 มกราคม 2559 หมู่เกาะสววรค์สร้าง ตอน หมู่เกาะสันโดษ". นาว 26. 14 January 2016. สืบค้นเมื่อ 15 January 2016.[*ลิงก์เสีย*]
5. ↑  "สุดยอดสารคดี แปซิฟิก สุดยอดแห่งผืนน้ำ: สารคดี". ช่อง 7. 26 December 2015. คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 26 December 2015.

วิกิมีเดียคอมมอนส์มีสื่อที่เกี่ยวข้องกับ ***Anguilla marmorata***

แหล่งข้อมูลอื่น
---------------

* รูปและข้อมูลปลาตูหนาลาย

 ข้อมูลที่เกี่ยวข้องกับ Anguilla marmorata ที่วิกิสปีชีส์
กานาฉ่าย
**กานาฉ่าย** (จีน: 橄榄菜; พินอิน: *gǎnlǎn cài*; อังกฤษ: olive pickled green mustard with mushroom) เป็นอาหารเครื่องเคียงของแต้จิ๋วที่มีมาแต่โบราณ สันนิษฐานว่าอาจมีถิ่นกำเนิดที่มณฑลเสฉวนของจีน มีสีดำและชุ่มไปด้วยน้ำมัน มีรสชาติกลมกล่อมที่เป็นเอกลักษณ์ ในประเทศไทยนิยมทานในหมู่คนไทยเชื้อสายจีน และในต่างประเทศ เช่น ชาวไต้หวันและคนเชื้อสายจีนทั่วโลก สามารถทานในช่วงเทศกาลกินเจและเก็บไว้รับประทานได้นาน นิยมนำมาทานคู่กับข้าวต้ม เพื่อเพิ่มรสชาติให้อร่อยยิ่งขึ้น บางครั้งนำมาผัดกับข้าวสวยหรือเนื้อหมูสับกิน ด้านสรรพคุณ กานาฉ่ายช่วยขับร้อนถอนพิษ แก้ร้อนใน ช่วยให้ชุ่มคอ

กานาฉ่ายมีส่วนผสมของผักกาดปลีหรือผักเคลดองสับ ลูกสมอจีนดอง (ลูกกานาดอง) และเห็ดหอม อาจเติมกระเทียมสับทอด นำมาตุ๋นด้วยน้ำมันและเคี่ยวจนได้ที่ ขั้นตอนสำคัญในการเคี่ยวคือการควบคุมความร้อนและเทคนิคการทุบด้วยตะหลิว

กานาฉ่ายไม่เพียงมีคุณค่าทางโภชนาการ แต่ยังมีคุณค่าด้านทางประวัติศาสตร์วัฒนธรรมอีกด้วย หลังจากเปิดซัวเถาเป็นเมืองท่าสำคัญ ชาวเฉาซ่านเดินทางข้ามมหาสมุทรออกไปทำงานและค้าขาย ได้นำกานาฉ่ายไปยังประเทศต่าง ๆ ในเอเชียตะวันออกเฉียงใต้ด้วย คนแต้จิ๋วในต่างประเทศเรียกกานาฉ่ายว่า "*อาหารคิดถึงบ้าน*" (思乡菜) ซึ่งทำให้ชาวแต้จิ๋วในต่างแดนมีวัฒนธรรมบ้านเกิดที่แข็งแกร่งขึ้น ในประเทศไทยหาซื้อได้ตามตลาดย่านคนจีน ทั้งแบบตักแบ่งและบรรจุในผลิตภัณฑ์หลากหลาย

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2019-10-21. สืบค้นเมื่อ 2019-10-21.
2. ↑  แม่แบบ:IQ
3. 1 2 3 4  潮汕橄榄菜制作技艺. 广东省文化馆, 8 เมษายน 2018.
4. ↑  แม่แบบ:IQ
**100 ผู้ทรงอิทธิพลในจีนของฟอบส์** (อังกฤษ: Forbes China Celebrity 100) เป็นรายชื่อที่เผยแพร่เป็นประจำทุกปีโดย *ฟอบส์* ซึ่งจัดอันดับผู้มีชื่อเสียงที่ทรงอิทธิพลของจีน 100 อันดับ First published in 2004, คล้ายคลึงกับ100 ผู้ทรงอิทธิพล ที่เผยแพร่โดย *ฟอบส์* เช่นกัน ปัจจัยที่นำมาพิจารณาได้แก่ รายได้ จำนวนผู้เข้าชมเว็บไซต์ค้นหา ตลอดจนการปรากฏตัวบนหนังสือพิมพ์ นิตยสาร และโทรทัศน์

ในปี ค.ศ. 2010 การจัดอันดับเริ่มรวมผู้มีชื่อเสียงชาวจีนที่เกิดใน ฮ่องกง, ไต้หวัน และประเทศหรือภูมิภาคอื่น ๆ ก่อนปี ค.ศ. 2010 รวมเฉพาะผู้มีชื่อเสียงที่เกิดในจีนแผ่นดินใหญ่เท่านั้น ในปี ค.ศ. 2016 รายชื่อดังกล่าวถูกยกเลิกเนื่องจาก "ฟอบส์" หยุดดำเนินการในจีน ในปี ค.ศ. 2017 รายการได้รับการรื้อฟื้นอีกครั้ง

อ้างอิง
-------

1. 1 2  Jeffreys, Elaine; Allatson, Paul (2015-12-01). *Celebrity Philanthropy* (ภาษาอังกฤษ). Intellect Books. ISBN 978-1-78320-484-7.
2. ↑  Edwards, Louise; Jeffreys, Elaine (2010-09-01). *Celebrity in China* (ภาษาอังกฤษ). Hong Kong University Press. ISBN 978-962-209-087-3.

แหล่งข้อมูลอื่น
---------------

* 2004 List
* 2005 List
* 2006 List
* 2007 List
* 2008 List
* 2009 List
* 2010 List
* 2011 List
* 2012 List
* 2013 List
* 2014 List
* 2015 List
* 2017 List
**โรคกอรัม** (อังกฤษ: Gorham's disease, Gorham vanishing bone disease, phantom bone disease) อาการของโรค คือ กระดูกละลาย จากความผิดปกติในระบบร่างกายในระบบกระดูก โดยยังไม่ทราบเหตุของโรคและอาการวิธีรักษา ลักษณะพิเศษโรคนั้นเป็นลักษณะการควบคุมการลดตัวลงของมวลกระดูกจนเหมือนหายไป การรักษาจำเป็นต้องประคับประคองอาการไปตามสภาพ

อาการ
-----

อาการเริ่มแรกไม่ได้มีบันทึกไว้ แต่สามารถเกิดขึ้นได้ทุกเพศและวัยและมีความรุนแรงตามส่วนของกระดูกในร่างกาย ทั้งซี่โครง ฟัน กระโหลกในทุกส่วนที่มีการสะสมของแคลเซียมมีโอกาสถูกทำลายและสลายตัวลง

การรักษา
--------

ภาวะเริ่มต้นของโรคคือการแตกตัวของน้ำเหลืองจากไขมันในอาหารที่รับประทานเข้าไป จนทำให้มีการขับออกมาในรูปแบบของน้ำเหลือง

ประวัติการพบ
------------

ค้นพบครั้งแรกในปี ค.ศ. 1838 โดยพบมากในระหว่างการระบาดของโรค โรคนี้สามารถเกิดได้กับกระดูกทุกส่วนของร่างกาย ไม่ว่าจะเป็นกระดูกสันหลัง กระดูกซี่โครง กะโหลกศีรษะ กระดูกเชิงกราน กระดูกไหปลาร้า และขากรรไกร โดยมการสลายตัวของกระดูก และการเจริญของต่อมน้ำเหลืองและผนังท่อน้ำเหลืองร่วมด้วย ซึ่งภาวะกระดูกละลายยังส่งผลต่อกล้ามเนื้อโครงร่างจนอาจทิ่มแทงทำให้บาดเจ็บที่อวัยวะภายในได้

วิทยาการระบาด
-------------

รายการอ้างอิง
-------------

1. ↑  "Reader Questions: Look to 733.99 for Gorham's Disease". *The Coding Institute*. American Medical Association. คลังข้อมูลเก่าเก็บจากแหล่งเดิมเมื่อ 2017-06-30. สืบค้นเมื่อ 19 April 2012.
2. ↑  "Gorham vanishing bone disease information". *Disease Database*. สืบค้นเมื่อ 19 April 2012.
3. ↑  Gorham LW, Stout AP. Massive osteolysis (acute spontaneous absorption of bone, phantom bone, disappearing bone): its relation to hemangiomatosis. J Bone Joint Surg [Am] 1955;37-A:985-1004.
4. ↑  Ross JL. Schinella R. and Shenkman L. Massive osteolysis: An unusual cause of bone destruction. The American Journal of Medicine 1978; 65(2): 367-372.
5. ↑  Jackson JBS. A boneless arm. Boston Med Surg J 1838;18:368-9.

แหล่งข้อมูลอื่น
---------------

* The Lymphangiomatosis & Gorham's Disease Alliance (US)
* Gorham's Disease Association (France)
**กองพลยานเกราะดิ่งพสุธาที่ 1 "แฮร์มัน เกอริง"** (เยอรมัน: *Fallschirm-Panzer-Division 1 „Hermann Göring"*) เป็นกองพลยานเกราะของกองทัพอากาศเยอรมันในสงครามโลกครั้งที่สอง ปฏิบัติการในแอฟริกาเหนือ, เกาะซิซิลี, ประเทศอิตาลี ตลอดจนแนวรบด้านตะวันออก

หน่วยทหารนี้ตั้งขึ้นในปีค.ศ. 1933 แรกเริ่มเป็นระดับกองพัน ต่อมามีการผนวกรวมเข้ากับกองพลทหารราบยานเกราะดิ่งพสุธาที่ 2 ในปีค.ศ. 1944 และขึ้นตรงต่อจอมพลไรช์ กองพลนี้ยอมจำนนต่อสหภาพโซเวียตใกล้กับนครเดรสเดินในวันที่ 8 พฤษภาคม ค.ศ. 1945

ในช่วงที่ประจำอยู่ในอิตาลี กองพลนี้กระทำอาชญากรรมสงครามร่วมกับกองพลทหารราบยานเกราะเอ็สเอ็สที่ 16 "ไรชส์ฟือเรอร์ เอ็สเอ็ส" โดยการสังหารหมู่พลเรือนไปมากมาย หนึ่งในสามของพลเรือนอิตาลีที่ถูกสังหารหมู่ถูกสังหารโดยสองกองพลนี้

อ้างอิง
-------

1. ↑  Carlo Gentile. *Politische Soldaten. Die 16. SS-Panzer-Grenadier-Division „Reichsführer-SS" in Italien 1944* [*Political soldiers. The 16th SS-Panzer-Grenadier-Division „Reichsführer-SS" in Italy 1944*] (ภาษาเยอรมัน). Cologne. `{{cite book}}`: Cite ไม่รู้จักพารามิเตอร์ว่างเปล่า : `|1=` (help)
บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา

**เทวสถานอาร์ทีมิสแห่งเจราช** (อังกฤษ: Temple of Artemis) เป็นเทวสถานโรมันที่ตั้งอยู่ที่เมืองเจราชในประเทศจอร์แดน ซากเทวสถานดังกล่าวยังคงแสดงให้เห็นว่าเป็นสิ่งก่อสร้างอันสำคัญที่สร้างเสร็จราวปี ค.ศ. 150 ในรัชสมัยของจักรพรรดิอันโตนินัส ไพอัส

อาร์ทีมิสเป็นเทพีผู้พิทักษ์เมืองเจราชและเป็นเทพีผู้เป็นที่เคารพโดยประชากรเฮเลนนิสติคแห่งเจราช ขณะที่ประชากรเซมิติคจะสักการะเทพซูส ตัวเทวสถานตั้งเด่นอยู่บนจุดที่สูงสุดของตัวเมือง ด้านหน้าเป็นซุ้มหกเสา (Hexastyle) โดยมีเสา 12 ต้นรองรับน้ำหนักที่ 11 ต้นยังคงยืนอยู่ให้เห็น หัวเสาเป็นแบบโครินเธียนที่ยังคงอยู่ในสภาพดี สิ่งก่อสร้างมีทางเข้าสามทางที่ตกแต่งด้วยเสาอิงแบบโครินเธียน

เทวสถานอาร์ทีมิสแห่งเจราชเป็นสิ่งก่อสร้างอันสวยงามและมีความสำคัญต่อเมืองเก่า ที่ตกแต่งด้วยแผ่นหินอ่อนและประติมากรรมลัทธินิยมภายในตัวเทวสถาน

เมื่อต้นคริสต์ศตวรรษที่ 12 เทวสถานอาร์ทีมิสก็ถูกเปลี่ยนเป็นป้อมสำหรับกองทหารที่ไปประจำอยู่ในบริเวณนั้นโดยToghtekin สมเด็จพระเจ้าบอลวินด์ที่ 2 แห่งเยรุซาเล็มยึดและเผาป้อมในปี ค.ศ. 1121 ถึง ค.ศ. 1122 ผนังภายในยังแสดงรอยความเสียหายที่เกิดจากเพลิงไหม้

ในคริสต์ทศวรรษ 1930 ซากเทวสถานและโบราณสถานในบริเวณเจราชได้รับการขุดค้นศึกษาโดย ซี.เอส. ฟิชเชอร์และทีมงาน

ระเบียงภาพ
----------

* 
* 
* 
*

อ้างอิง
-------

* "Jerash - A brief history and some photographs". *Jordan Distribution Agency, Almashriq.hiof.no*. 1973. สืบค้นเมื่อ 2009-04-12.

* "Gerasa, Or Galasa (Now Jerash)". *The American Cyclopaedia, Chestofbooks.com*. สืบค้นเมื่อ 2009-04-12.

* Herbermann, Charles, บ.ก. (1913). "Gerasa". *สารานุกรมคาทอลิก*. New York: Robert Appleton Company.

* Tate, Karen. *Sacred Places of Goddess: 108 Destinations*. Consortium of Collective Consciousness. pp. 156–158. ISBN 978-1-888729-11-5. `{{cite book}}`: Cite ไม่รู้จักพารามิเตอร์ว่างเปล่า : `|coauthors=` (help)

* Kochneva, Ankhar. *Jordan - a kingdom in the heart of the East*. Alef Print. p. 112. ISBN 5-902799-01-5. `{{cite book}}`: Cite ไม่รู้จักพารามิเตอร์ว่างเปล่า : `|coauthors=` (help)

ดูเพิ่ม
-------

* อาร์ทีมิส
* เทวสถานโรมัน

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ เทวสถานอาร์ทีมิสแห่งเจราช